CELEX: 62020TN0370
Language: sk
Date: 2020-06-11 00:00:00
Title: Vec T-370/20: Žaloba podaná 11. júna 2020 – KL/EIB

3.8.2020   
            
            
               SK
            
            
               Úradný vestník Európskej únie
            
            
               C 255/33
            
         
      Žaloba podaná 11. júna 2020 – KL/EIB
      (Vec T-370/20)
      (2020/C 255/44)
      Jazyk konania: francúzština
      
         Účastníci konania
      
      
         Žalobca: KL (v zastúpení: L. Levi a A. Champetier, avocates)
      
         Žalovaná: Európska investičná banka
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú
               
            a v dôsledku toho:
      
                  —
               
               
                  zrušil rozhodnutia EIB z 8. februára a 8. marca 2019, ktorými bol žalobca vyhlásený za práceschopného a neospravedlnene neprítomného od 18. februára 2019,
               
            
                  —
               
               
                  zrušil, ak je to potrebné, rozhodnutie prezidenta EIB zo 16. marca 2020 potvrdzujúce závery zmierovacej komisie, a v dôsledku toho rozhodnutia z 8. februára a 8. marca 2019,
               
            a preto:
      
                  —
               
               
                  uložil žalovanej povinnosť retroaktívne zaplatiť invalidný dôchodok v zásade od 1. februára 2019,
               
            
                  —
               
               
                  uložil žalovanej povinnosť zaplatiť úroky z omeškania z invalidného dôchodku splatné od 1. februára 2019, a to až do úplného zaplatenia, pričom výška úrokov z omeškania sa stanoví na výšku úrokovej sadzby Európskej centrálnej banky navýšenú o dva body,
               
            
                  —
               
               
                  uložil EIB povinnosť nahradiť nemajetkovú ujmu žalobcu,
               
            
                  —
               
               
                  uložil EIB povinnosť znášať trovy konania v celom rozsahu.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 46 ods. 1 a článku 48 ods. 1 pravidiel systému dôchodkového zabezpečenia a článku 11, ods. 1 a 3 správnych opatrení, ako aj na zjavne nesprávnom posúdení.
               
            
                  2.
               
               
                  Druhý žalobný dôvod je založený na porušení povinnosti starostlivosti.